Pienimmän parhaaksi -esittelytilaisuuden järjestäminen

**Ennen esittelytilaisuutta**

* Mieti esittelytilaisuuden ajankohta ja kenelle ja missä sen pidät.
* Lähetä mahdolliset kutsut hyvissä ajoin. Voit laatia oman kutsun tai hyödyntää valmista kutsupohjaa ([www.mp.org/fi/äitiyspakkaus/materiaalit/kutsu](http://www.mp.org/fi/äitiyspakkaus/materiaalit/kutsu)). Tämä koskee erityisesti kotikutsujen järjestämistä.
* Tilaa ilmainen kiitoslahja jokaiselle kutsutulle/esittelytilaisuuteen osallistujalle. Halutessasi voit tilata myös Pienimmän parhaaksi -esitteitä, Mission Possiblen näytelehtiä sekä Paremman huomisen lahjakorttien näytekappaleet. Tee tilaus sähköpostitse osoitteeseen pp@mp.org.
  + HUOM! Tee tilaus ajoissa, jotta ehdimme postittaa kiitoslahjat sinulle ennen esittelytilaisuutta. On myös mahdollista, että me postitamme tilaisuuden jälkeen kiitoslahjat henkilökohtaisesti osallistujille, jos saamme heidän osoitteensa.

**Esittelytilaisuuden runko (= ehdotus)**

HUOM! Ymmärrät tästä ehdotuksesta enemmän, jos ensin katsot materiaalipankista löytyvän Pienimmän parhaaksi -projektin esittelyvideon osat 1 ja 2 (tai vaihtoehtoisesti PowerPoint-esityksen diaselityksineen) ja tutustut myös vaatesetin kokoamisohjeisiin.

**1) Tervetuloa**

* Toivota osallistujat tervetulleiksi ja avaa tilaisuus.

**2) Esittele Pienimmän parhaaksi -projekti** (Esittelyvideo osa 1 tai PowerPoint diat 1-19)

* Voit käyttää valmista Power Point -esitystä ja siihen liittyviä diakohtaisia selityksiä ([www.mp.org/fi/esittelymateriaalit/diat](http://www.mp.org/fi/esittelymateriaalit/diat) ja [www.mp.org/fi/esittelymateriaalit/selitykset](http://www.mp.org/fi/esittelymateriaalit/selitykset)). Jos sinulla ei ole käytettävissäsi tietokonetta, voit tilata diat meiltä paperikuvina ja palauttaa ne meille postitse takaisin esittelytilaisuuden jälkeen.
* Lisäksi voit näyttää materiaalipankista löytyviä videopätkiä. Power Point esityksen dian 16 selityksen voit halutessasi korvata ”Ani, tyttö joka perusti pyhäkoulun” -videolla.

**3) Kerro oma tarinasi**

* Kerro, mistä itse kuulit Pienimmän parhaaksi -projektista, mikä sai sinut innostumaan siitä ja miksi sinä haluat olla projektissa mukana. Oman tarinasi voit kertoa vaihtoehtoisesti jo heti alkuun ennen Power Point esitystä tai sen lomassa.
* Esityksen diat 15 ja 16 kertovat siitä, miten kestävän ja todellisen muutoksen ytimessä on evankeliumin muuttava voima. Jos haluat, voit tässä yhteydessä lyhyesti kertoa ystävillesi oman tarinasi siitä, mitä evankeliumi merkitsee sinulle ja miten se on vaikuttanut sinun elämääsi.

**4) Kerro mahdollisuuksista olla mukana auttamassa** (Esittelyvideo osa 2 tai PowerPoint diat 21-24)

* Kerro osallistumismahdollisuuksista Power Point -esityksen ja siihen liittyvien diakohtaisten selitysten avulla.
* Jos olet ajatellut, että voisitte porukalla tehdä yhden tai useamman vauvanvaatesetin Bulgariaan lähetettäväksi, niin tämä haaste on hyvä esittää Power Point esityksen lopuksi. Jos haaste saa vastakaikua, niin kannattaa saman tien sopia, milloin kokoatte yhdessä vauvanvaatesetin (katso vauvanvaatesetin kokoamisohjeet ja video, [www.mp.orf/fi/materiaalit/setti](http://www.mp.orf/fi/materiaalit/setti)). Tästä voitte keskustella myös kahvipöydässä esittelyn jälkeen, mikäli tilaisuuteen liittyy tarjoilu.

**5) Jaa kiitoslahjat**

* Jaa kaikille esittelytilaisuuteen osallistuneille etukäteen tilaamasi kiitoslahjat, joiden oheen osaksi lahjaa voit liittää Pienimmän parhaaksi -esitteen ja Mission Possiblen uutislehden. Voit halutessasi paketoida kiitoslahjat kauniisti lahjapaperiin tai pieneen lahjakassiin ja liittää jokaiseen pakettiin/kassiin oman pienen henkilökohtaisen viestin lahjan saajalle.

**6) Tarjoilut (ei pakollinen)**

* Esittelyosuuden jälkeen on mahdollisten tarjoilujen ja vapaan keskustelun vuoro.

**Esittelytilaisuuden jälkeen**

* Pitäkää sopimanne ”pakkaustalkoot” ja toimittakaa tekemänne vauvanvaatesetti johonkin Pienimmän parhaaksi -projektin keräyspisteeseen tai laittakaa se eteenpäin postitse. Katso vaatesetin pakkaus- ja lähetysohjeet osoitteesta [www.mp.org/fi/materiaalit/setti](http://www.mp.org/fi/materiaalit/setti).
* Olisi hienoa, jos voisitte yhdessä myös kustantaa pakkauksen lähettämisen Bulgariaan. Tämä ei edellytä isoa rahallista panostusta (5 euroa/vaatesetti). Voitte myös rukoilla pakkauksen saajan ja hänen läheistensä puolesta.
* Projektin edistymistä voitte seurata sen omilla FB- ja nettisivuilla (FB-sivu *Pienimmän parhaaksi* ja nettisivu [www.mp.org/fi](http://www.mp.org/fi)).

Kiitos avustasi!